|  |
| --- |
| UO 9lk – VSOPT10 ei käytetä arvosanan muodostamisen perusteena. Huom. itsearviointi. |
| Esimerkkejä opiskelu- ja suoritustavoista |
| * aineet ja esseet
* Case-työskentely (esim. miten toimisit esimerkkitilanteessa?)
* draamaharjoitus/näytelmä (valintojen eettiset ulottuvuudet, erilaiset eettiset kysymykset)
* keskustelut, väittelyt, paneelikeskustelut
 | * kuvalliset/kirjalliset harjoitteet
* käsitekartta
* podcastit ja blogit
* projektityöt
* ryhmätehtävä, paritehtävä
 | * suulliset työt ja esitelmät
* uutiset, dokumentit ja elokuvat
* videot ja kuvat
* vierailut ja vierailijat (myös virtuaaliset)
* visuaalinen tuotos (esim. kantaa ottava juliste)
 |
| SISÄLTÖALUE TAVOITTEET  | Opiskeltava sisältö  | Lisähuomioita | Näyttötavat, suunnitelmat, omat ideat esim. opintokokonaisuuksista | Aikataulu/suoritettu  |
| S1 **Jyväskylässä arvioidaan T2, T4-T5, T7-T8, T10.**(T1-T2, T4-T5, T7-T8, T10) | **S1** Suhde omaan uskontoon: Opetuksessa keskeisiä sisältöjä ovat **kristillisen kirkon synty ja kehitys ortodoksisen kirkon näkökulmasta**. Perehdytään syvällisemmin kirkon leviämiseen ja lähetystyöhön sekä kristinuskon saapumiseen Suomeen idästä ja lännestä. Perehdytään luostarilaitokseen opin kehittäjänä ja säilyttäjä sekä tutustutaan bysanttilaiseen aikakauteen kirkon hallinnollisen muotoutumisen ja kirkkotaiteen näkökulmasta. Sisältöjen valinnassa otetaan huomioon **kirkon opillinen kehitys**. Syvennetään **tietämystä Raamatusta kirjana** ja tutkitaan sen syntyhistoriaa, sisältöä ja käyttöä kirkon toiminnassa. Tärkeitä sisältöjä opetuksessa ovat uskontunnustus, jumalanpalvelukset, mysteeriot, kirkkotaide ja kirkkomusiikki sekä kirkkovuosi kirkon opin ilmentäjinä sekä niihin liittyvä keskeinen ortodoksinen sanasto. Perehdytään ortodoksisen kirkon toimintaan Suomessa. Sisältöjen valinnassa otetaan huomioon ortodoksisuus kirjallisuudessa, musiikissa ja taiteessa.* Ajan pyhittäminen ortodoksin elämässä: **kirkkovuosi**, **rukousperinne**
* Kirkkotaide opin ilmentäjänä
 |  |  |  |
| S2 **Jyväskylässä arvioidaan T3-T4, T8-T10.**(T1, T3-T4, T8-T10) | **S2** Uskontojen maailma: Tutustutaan uskonnollisuuteen inhimillisen elämän piirteenä, suomalaisten muinaisuskontoon ja tämän ajan uskonnollisuuteen sekä uskonnottomuuteen elämänkatsomuksena. Perehdytään kristillisen kirkon leviämiseen, katoliseen ja luterilaiseen kirkkoon sekä muihin keskeisimpiin kristillisiin kirkkoihin ja yhteisöihin. Keskeisinä sisältöinä ovat suuret maailmanuskonnot, niiden tapakulttuuri ja erityispiirteet, ja uudemman ajan uskonnot sekä perehtyminen uskontojen välisiin yhtäläisyyksiin ja eroihin suhteessa toisiinsa ja ortodoksisuuteen. Perehdytään ortodoksisiin patriarkaatteihin ja muihin ortodoksisiin tai sitä lähellä oleviin kirkkoihin. Uskontojen ja ortodoksisuuden kulttuuri- ja yhteiskunnallinen vaikutus ja näkyminen sekä Suomessa että ortodoksienemmistöisissä maissa sekä uskontoihin liittyvä ajankohtainen tieto ja sen arviointi tulee ottaa huomioon opetuksen sisältöjä valittaessa. Syvennetään ekumenian ja uskontojen välisen dialogin tuntemusta.* **Suuria maailmanuskontoja: Kiinan ja Japanin uskonnot**
* **Luonnonuskontoja, suomalainen muinaisuskonto, uudempia uskontoja**
* **Uskonnottomuus, ateismi**
* Taide eri uskonnoissa
* Uskonnot maailman politiikassa
 | T3: Nimeää kaksi uskontoa ja tunnistaa ohjatusti niiden keskeisiä piirteitä. Huom! Tämä sama tavoite toistuu kaikilla vuosiluokilla. Minimiarvioinnissa vaaditaan koko yläluokkien ajalta vain kahden uskonnon nimeämistä. |  |  |
| S3**Jyväskylässä arvioidaan T4-T10.**(T4-T10) | **S3** Hyvä elämä: Opetuksessa keskeisiä sisältöjä ovat etiikan yleiset perusteet ja lähtökohdat. Perehdytään kristillisen etiikan ja muiden uskontojen eettisen ajattelun yleispiirteisiin. Tutkitaan ortodoksisen etiikan perustana olevaa ihmiskäsitystä sekä kirkon opetusta ja Raamatun kertomuksia. Syvennetään tietoa ortodoksisista kirkollisista käytänteistä hyvän elämän tukena. Pohditaan omaan elämään, yhteiskunnan jäsenyyteen, ympäristöön ja luontoon sekä globaaliin vastuuseen liittyviä kysymyksiä. Nostetaan keskusteluun mediassa esiintyviä ajankohtaisia eettisiä kysymyksiä osana yhteiskuntakeskustelua. Pohditaan eettisten arvojen tiedostamista, soveltamista ja merkitystä ihmisenä kasvamisessa ja omassa arjessa. Sisältöjen valinnalla tuetaan oppilaiden ymmärrystä yhteiskunnallisesta sovusta, rauhasta ja kaikkien ihmisten välisestä keskinäisestä kunnioituksesta. Tärkeitä sisältöjä ovat YK:n Yleismaailmallinen ihmisoikeuksien julistus, YK:n Lapsen oikeuksien sopimus ja ihmisoikeusetiikka.* **Käsitys maailmankaikkeuden ja elämän synnystä eri uskonnoissa ja luonnontieteissä**
* Ortodoksinen käsitys elämän tarkoituksesta, syntymästä ja kuolemasta sekä niihin liittyvistä kysymyksistä
* Seurustelu ja perhe, avioliiton sakramentti
* Paastoaminen: kasvu ihmisenä, kilvoittelu
* Sakramentit omassa elämässä
* Kestävä elämäntapa
* Globaalin maailmantalouden tuomat uudet haasteet yksilön näkökulmasta
* Media ja **etiikka**
* **Omien eettisten valintojen sekä niiden vaikutusten pohtiminen ja niiden perusteleminen**
 | T5: Erottaa selkeästi uskonnollisen ja selkeästi tieteellisen väitteen toisistaan.  |   |   |